नई दिल्ली : मैथिलीक प्रमुख नाट्य संस्था मैलोरंग, आगामी 26 सऽ 30 दिसंबर धरि बहुप्रतीक्षित मलंगिया नाट्य महोत्सवक आयोजत करत जाहि मे नेपालक राष्ट्रपति रामवरण यादव 28 दिसंबर के मुख्य अतिथिक रुपे अओताह। मैथिली लोकरंग केर प्रमुख प्रकाश झा केँ अनुसार 26 सऽ 30 दिसंबर धरि सांझ 6 बजे सऽ नई दिल्लीक मंडी हाउस स्थित श्रीराम सेँटर मे पांच गोट नाटकक आयोजन होएत। महा-महोत्सवक तैयारी अपन अंतिम चरणमे अछि। मैलोरंग अपन वार्षिकोत्सव महेँद्र मलंगिया पर केँद्रित कऽ मना रहल अछि।
 बताबी जे मैथिली रंगमंचमे एहि तरहक इ पहिल आयोजन होएत जे कोनो एक नाटककार पर क्रेँदित रहत। एहि महोत्सव मे भारत आ नेपालक नाट्य मंडली भाग लेत। महेँद्र मलंगियाक पांच गोट प्रमुख नाटक जे एहि महोत्सवमे मंचन होएत ओ क्रमशः गाम नै सुतैए, छुतहा घैल, ओकरा आंगनाक बारहमासा, जुआयल कनकनी आ ओरिजनल काम अछि। मैथिली नाटकक इतिहासमे इ बहुत पैघ उपल्बधि होएत।
 मिथिला प्राइम मलंगिया नाट्य महोत्सवक सफल आयोजनक लेल शुभकामना दैत अछि ! 